 Maalinta ugu horeysa ee ay wasaaraddu soo saarto sharci ay ku kala cadeyneyso shaqada wasaaradda waxbarashada federaalka iyo midda maamul goboleedyada iyo maamullada kaleba, waxaa yaraan doonta isku haleynta iyo isgarab yaaca maanta ka jirta waxbarashada dalka, waana middaas midda dhalin doonta maamul waxbarasho oo mideysan oo kala qaabeysan, waxaana rajeynayaa in la gaaray maalintii ay madaxda wasaaraddu garowsan lahaayeen soo saaridda shaqrciga lagu mideynayo waxbarashada dalka laguna baahinayo maamulka si loo ilaaliyo tayada, loona horumariyo waxbarashada dalka ee jiilka soo socda iyo kuwa hadda nool. 